„Moderné vzdelávanie pre vedomostnú spoločnosť./Projekt je spolufinancovaný zo zdrojov EÚ“

SPRÁVA ZO ZAHRANIČNEJ PRACOVNEJ CESTY

Meno a priezvisko  (titul) účastníka ZPC	Karol Herian	
Názov oddelenia:	Kancelária národného projektu Praktik – Praktické zručnosti cez neformálne vzdelávanie v práci s mládežou	
Pracovná pozícia:	     Expert	

Kód ZPC:	30-2013-81	Číslo nákladového strediska:	820200	
Názov podujatia:	Zahraničná pracovná cesta experta za účelom zberu príkladov dobrej praxe 	
Dátum ZPC:	Začiatok (dátum a čas):  10.6.2013 8:00	
	Koniec (dátum a čas): 13.6.2013 16:00	
Organizácia, miesto a štát ZPC:	Dům dětí a mládeže, Olomouc, ČR
The School fo Transformative Leadership, Olomouc, ČR	
Účel ZPC:	Zber príkladov dobrej praxe pre expertnú činnosť – tvorbu metodiky vzdelávania	
Spôsob financovania:	Náklady hradí IUVENTA, podľa rozpočtu zmluvy OPV/26/2013	
Rámcový program ZPC	1.deň - Dům dětí a mládeže, Olomouc,  – tř. 17. listopadu 47/1034 rokovanie so zástupkyňou riaditeľa organizácie, s p. Zuzanou Trizmovou (ddm@ddmolomouc.cz) a s odborným pracovníkom Radkom Ježowiczom propagace@ddmolomouc.cz
2. deň - Dům dětí a mládeže, Olomouc, ČR – vysunuté pracovisko - Janského 1 -  rokovanie s RNDr. Eva Havlická – vedúca pracoviska (janskeho@ddmolomouc.cz), s Mgr. Leoš Březina, vedúci ICM ( icm@ddmolomouc.cz) a s dvoma odbornými pracovníčkami zariadenia:
Zdeňka Hanáková, Katřina Havlická.
3. deň – School for Transformative Leadership, Olomouc, ČR – rokovanie s riaditeľom Dr. Gaudenzom Assenzom gaudenz.assenza@u4future.net a s členmi jeho tímu: Lucie Vaverová, lucie.vaverova@u4future.net , Petra Charvátová, Daniela Doubová, Petr Žádník, účasť na internom sympóziu školy venovanom návrhu nových vzdelávacích programov pre mládež.
4. deň School for Transformative Leadership, Olomouc, ČR, aktívna účasť na internom sympóziu školy venovanom návrhu nových vzdelávacích programov pre mládež.
	
Stručný priebeh stretnutia
	1.deň, popoludní - Dům dětí a mládeže, centrála: rokovanie so zástupkyňou riaditeľa organizácie, s p. Zuzanou Trizmovou a s odborným pracovníkom Radkom Ježowiczom. Oboznámil som sa s najdôležitejšími prístupmi  - organizačnými a obsahovými – týkajúcimi sa práce s mládežou a to predovšetkým s ohľadom na podporu zdravého životného štýlu. DDM Olomouc každoročne realizuje asi 30 táborov pre deti a mládež, takže som mal možnosť spoznať mnoho metodických prístupov, ktoré sa pri ich realizácií uplatňujú. Pracovníci DDM mi tiež predstavili a demonštrovali rôzne stratégie a programy zamerané na rozvoj profesionálnych pracovníkov s mládežou, externých spolupracovníkov a dobrovoľných pracovníkov. P. Ježowicz ako lektor a metodik často školí PsM v celej ČR, videl som veľa jeho archívnych materiálov, diskutovali sme o jeho skúsenostiach a odporučeniach.
2. deň - Dům dětí a mládeže,  vysunuté pracovisko:  rokovanie s RNDr. Eva Havlická – vedúca pracoviska a s jej kolegami. Oboznámil som sa so vzdelávacími programami pre mládež, ktoré realizuje pracovisko, pričom som konzultoval predovšetkým o spôsoboch, ako uchopiť zážitkovými metódami tému zdravý životný štýl. Tiež som sa zúčastnil na dvoch vzdelávacích aktivitách priamo v pobočke DDM. Pracovisko tiež začalo realizovať krúžky a jeden tábor so zameraním na tému Pro-fit začali, z čoho som čerpal skúsenosti. 
3. deň – School for Transformative Leadership, rokovanie s riaditeľom Dr. Gaudenzom Assenzom ohľadom dizajnu dlhodobejších vzdelávacích programov (osobnostný rozvoj, podpora zdravých sociálnych vzťahov, metodiky zážitkovej pedagogiky, atraktívne programy pre mládež). Na internom sympóziu školy boli demonštrované mnohé príklady a postupy uplatňované v terciálnom vzdelávaní. STL prináša do vzdelávania veľmi veľa inovatívnych prístupov, pozýva odborníkov z celej Európy, inšpiruje sa metódami z waldorfskej pedagogiky (práca so zmyslami) a pri rozvoji osobností dbá o celostné a integratívne prístupy. Mnohé tieto inovatívne impulzy som ako hosť sledoval, zažíval a reflektoval v rámci programu interného sympózia.
4. deň, dopoludnia - School for Transformative Leadership, pokračovanie programu z predchádzajúceho dňa.  
	
Odporúčané závery 
	Poznatky zo zahraničnej pracovnej cesty budú využité pri práci expertnej skupiny – tvorbe metodického materiálu pre vzdelávanie. 	
Očakávaný prínos	S ohľadom na pripravovanú metodiku vzdelávania v rámci NP PRAKTIK – v téme Pro-fit mám tieto poznámky, návrhy či odporúčania:
- je dôležité veľmi dobre oboznámiť PsM, MlV, organizátorov a školiteľov letných táborov s legislatívou týkajúcou sa organizácie pobytových programov pre mládež.  Bolo by vhodné pripraviť „manuál“ či iný zjednodušený materiál, kde budú popísané rôzne situácie (vyskytujúce sa na táboroch) a odporúčané návrhy riešení, ktoré by boli súlade so zákonmi. 
- dramaturgiu táborového programu je vhodné postaviť na celotýždňovej táborovej hre – tá sa bude realizovať od prvého po posledný deň. V rámci tejto hry sa môže súťažiť – tímy zbierajú body a pod., no treba dobre pracovať so súťaživosťou a nedovoliť, aby sa posilňovali prílišné rozdiely.
- s ohľadom na tému Pro-fit – v hre sa nebudú zbierať body ale „zdravé“ pochúťky – ovocie. Alebo sa môžu zbierať kupóny, za ktoré sa v posledný večer môžu tímy vymeniť „zdravé“ suroviny na prípravu záverečnej („zdravej“) hostiny.
- v rámci táborovej hry si tímy môžu stavať svoje stanoviská, mestá, prístrešky, kde sa budú odohrávať ďalšie aktivity – a účastníci by si ich mali stavať s ohľadom na tému pro-fit. Téma zdravý životný štýl by mala byť prítomná aj neexplicitným spôsobom –  aby sa s ňou účastníci stretávali aj na vedomej i podvedomej úrovni.
- pri dramaturgii tábora brať do úvahy trendy v  správaní sa (väčšiny) mládeže: sami si nevedia iniciatívne urobiť zaujímavý program , strácajú predstavivosť,  sú málo tvoriví, je potrebné podporovať ich fanáziu a pod. Je dobré využiť  kreatívne metódy na prezentovane témy – a použiť pri tom trendy technológie: napr. natočiť „film“ – použitím mobilného telefónu  a pod. 
- množstvo aktivít s témou pro-fit:  výroba a hranie pexesa s obrázkami o zdravom životnom štýle; hra, kde sú stanoviská vytvorené podľa častí ľudského tela;  aktivity v mini-chemickom laboratóriu s rozborom potravín; výroba motta s témou na každý deň; výstava/vernisáž/burza  s nápadmi na podporu zdravého ž.š.
- vedúci (PsM a MlV) by mali byť svojim správaním a postojmi vzorom pre mládež s ohľadom na tému podpora zdravého životného štýlu 
- deti, mládež si môžu dávať stávky na vedúcich – PsM, MlV ako dobre zvládnu disciplíny prepojené s podporou zdravého životného štýlu
- Ohľadom pozývania PsM a MlV do vzdelávacieho programu – je potrebné premyslieť motiváciu pre účastníkov : môžu mať problém uvoľniť sa zo svojich pracovísk na 2 týždne (Rabaka, Zaži-to); je dôležité mať veľmi dobrých lektorov, ktorí zvýšia motiváciu potenciálnych účastníkov
- Olomouckí PsM by ocenili, ak by na ich školení mali možnosť  vzdelávať sa aj v psychológii ohľadom práce  s mládežou, aby ju potom mohli aplikovať v praxi.
-Taktiež by ocenili, keby na školení mohli riešiť syndróm vyhorenia – v niektorých blokoch či aktivitách v rámci Rabaky by sa mohlo na túto potrebu reagovať 
- Iné podnety uvádzam v bloku Literatúra v dokumente o dobrej praxi. 	
Prehľad prinesenej dokumentácie a miesto jej uloženia	Správa zo zahraničnej pracovnej cesty a formulár pre zber príkladov dobrej praxe – KNP Bratislava.	
Spôsob zverejnenia výsledkov ZPC, prenos získaných informácií	Správa zo zahraničnej pracovnej cesty a formulár pre zber príkladov dobrej praxe  dodané do KNP Bratislava.	

Svojim podpisom súhlasím so zverejnením tejto správy na internete.

	Meno a priezvisko (titul)	Dátum	Podpis	
Správu vypracoval:	Ing. Karol Herian, PhD.	14.6.2013		
Správu schválil: